smcproject/ml-wiki-sentences huggingface dataset:
ഗീൽവിങ്ക് എന്ന യുവവിധവയുമായും ബോസ്വെൽ പ്രേമത്തിലായെങ്കിലും അവരും വിവാഹത്തിന് സമ്മതിച്ചില്ല.
തുടർന്നുള്ള രണ്ടുവർഷക്കാലം ബോസ്വെൽ യൂറോപ്പു മുഴുവൻ ചുറ്റിക്കറങ്ങുന്നതിന് ചെലവഴിച്ചു.
അതിനിടെ അദ്ദേഹം വോൾട്ടയർ റുസ്സോ മുതലായ ഉന്നതന്മാരുമായിപ്പോലും കൂടിക്കഴ്ച നടത്തുകയും റോമിലേക്ക് തീർത്ഥയാത്ര നടത്തുകയും ചെയ്തു.
ഇറ്റലിയിൽ ബോസ്വെൽ എങ്ങനെ സമയം പോക്കിയെന്നറിയാൻ വിൽ-ഏരിയൽ ഡുറാന്റുമാരുടെ താഴെ കൊടുക്കുന്ന വിവരണം സഹായിക്കും: “ മത്തുപിടിച്ച ഒൻപതുമാസങ്ങൾ അദ്ദേഹം ഇറ്റലിയിൽ കഴിച്ചു. അവിടെ ബോസ്വെൽ എല്ലാ പ്രധാനനഗരങ്ങളും സന്ദർശിക്കുകയും തങ്ങിയിടങ്ങളിലൊക്കെയുള്ള പെണ്മാതൃകകളെ ആസ്വദിക്കുകയും ചെയ്തു. റോമിൽ ബോസ്വെൽ മാർപ്പാപ്പയുടെ ചെരിപ്പണിഞ്ഞ പാദം ചുമ്പിക്കുകയും വിശുദ്ധ പത്രോസിന്റെ ഭദ്രാസനപ്പള്ളിയിൽ പ്രാർത്ഥിക്കുകയും തന്റെ ഇഷ്ടരോഗമായ ഗോണേറിയ ഒരിക്കൽ കൂടി പകർന്നുവാങ്ങുകയും ചെയ്തു. പിന്നെ അദ്ദേഹം ജോൺ വിൽക്കിസിനൊപ്പം വെസൂവിയസ് അഗ്നിപർവതം കയറി. ”
പിൽക്കാലത്ത് നെപ്പോളിയന്റെ ജന്മസ്ഥലമായി അറിയപ്പെട്ട കോർസിക്ക ദ്വീപു സന്ദർശിച്ച ബോസ്വെൽ അവിടെ തന്റെ ആരാധ്യപുരുഷൻ, കോർസിക്കയുടെ സ്വാതന്ത്ര്യസമരനേതാവ് പാസ്ക്വേൽ പാവോളിയേയും കണ്ടു.
"പാവോലിയുമോത്ത് അത്താഴമുണ്ടിട്ടുള്ള കോർസിക്കൻ ബോസ്വെൽ" എന്ന പ്രശസ്തി ഇത് അദ്ദേഹത്തിന് നാട്ടിൽ നേടിക്കൊടുത്തു.
മടങ്ങിയെത്തിയ ശേഷം ബോസ്‌വെൽ കോർസിക്കയെക്കുറിച്ചും പാവോലിയുമായുള്ള കൂടിക്കാഴ്ചയെക്കുറിച്ചും അദ്ദേഹം പ്രസിദ്ധീകരിച്ച ലഘുപുസ്തകം ഏറെ ശ്രദ്ധപിടിച്ചുപറ്റുകയും കോർസിക്കൻ സ്വാതന്ത്ര്യവാദികൾക്ക് രഹസ്യമായാണെങ്കിലും ആയുധമെത്തിക്കാൻ ബ്രിട്ടീഷ് സർക്കാരിനെ പ്രേരിപ്പിക്കുകയും ചെയ്തു.
യൂറോപ്യൻ യാത്രയെ സംബന്ധിച്ച വിശദമായ കുറിപ്പുകൾ, "ബോസ്വെൽ ഹോളണ്ടിൽ", "ബോസ്വെൽ ദീർഘയാത്രയിൽ" എന്നീ പേരുകളിൽ പുസ്തകങ്ങളായി വേറേയും പ്രസിദ്ധീകരിച്ചിട്ടുണ്ട്.
ബോസ്വെൽ 1766 ഫെബ്രുവരിയിൽ ലണ്ടണിലെത്തിയത് റുസ്സോയുടെ സഹധർമ്മിണി തെരീസയുമൊത്താണ്.
നേരത്തെ ലണ്ടണിലെത്തിയിരുന്ന റുസ്സോയുടെ അടുത്ത് അവരെ എത്തിക്കാനുള്ള ചുമതല അദ്ദേഹം ഏറ്റെടുക്കുകയായിരുന്നു.
യാത്രാമധ്യേ അവരുമായും താൻ ഒരു 'ബന്ധപ്പെട്ടെന്ന്' ബോസ്വെൽ കുറിപ്പുകളിൽ എഴുതിയിട്ടുണ്ട്.
ലണ്ടണിൽ ഏതാനും മാസങ്ങൾ ചെലവിട്ടശേഷം നിയമപരീക്ഷയുടെ അവസാനഭാഗം പൂർത്തിയാക്കാനായി ബോസ്വെൽ സ്കോട്ട്ലൻഡിലേക്കുപോയി.
പരീക്ഷ വിജയിച്ച അദ്ദേഹം വക്കീലായി.
തുടർന്ന് വക്കീൽപ്പണിക്ക് നിയോഗിച്ച ഒരു ദശാബ്ദത്തിലേറെക്കാലം, വർഷത്തിൽ ഒരു മാസം മാത്രമാണ് ബോസ്വെൽ ജോൺസണോടൊത്ത് കഴിഞ്ഞത്.
എന്നാൽ ജോൺസണും ലണ്ടണിലെ സാഹിത്യകൂട്ടായ്മയിലെ മറ്റുള്ളവരും ആയി ഇടപഴകി സ്കോട്ട്ലൻഡിലെ ജീവിതത്തിലെ വിരസതമാറ്റാൻ വർഷത്തിലൊരിക്കലുള്ള ആ യാത്ര അദ്ദേഹം ഒരിക്കലും മുടക്കിയില്ല.
സമന്മാരെന്ന് താൻ കരുതിയവരുമായുള്ള ബൗദ്ധികവ്യാപാരം ഒഴിവാക്കാനാവാത്തതായി ബോസ്വെൽ കരുതി.
1769 നവംബറിൽ ബോസ്വെൽ തന്നേക്കാൾ മൂപ്പുണ്ടായിരുന്ന കസിൻ, മാർഗരറ്റ് മോണ്ട്ഗോമറിയെ വിവാഹം കഴിച്ചു.
മദ്യപാനിയും വ്യഭിചാരിയുമെന്ന ദുഷ്പേര്, ദാമ്പദ്യ ജീവിതത്തിലേക്ക് അദ്ദേഹത്തിന് മറ്റുവഴികൾ അടച്ചിരുന്നു.
വിവാഹശേഷവും ബോസ്വെൽ തന്റെ പഴയരീതികൾ മാറ്റിയില്ലെങ്കിലും, 1789-ൽ ക്ഷയരോഗം വന്നു മരിക്കുന്നതുവരെ മാർഗരറ്റ് അദ്ദേഹത്തോട് വിശ്വസ്തയായിരുന്നു.
ഓരോ വിശ്വാസവഞ്ചനക്കുശേഷവും ബോസ്വെൽ മാർഗരറ്റിനോട് കണ്ണീരോടെ മാപ്പപേക്ഷിക്കുകയും തുടർന്ന് അത്തരം തെറ്റുകൾ ആവർത്തിക്കുകയില്ലെന്ന് അവർക്കും തനിക്കുതന്നെയും വാക്കുകൊടുക്കുകയും ചെയ്തിരുന്നു.
ബോസ്വെലിലും മാർഗരറ്റിനും നാല് ആണ്മക്കളും മൂന്നു പെണ്മക്കളും ജനിച്ചു.
ആണ്മക്കളിൽ രണ്ടുപേർ ശൈശവത്തിൽ മരിച്ചു; ഗാനരചയിതാവായ അലക്സാണ്ടർ ബോസ്വെലും ജെയിംസുമാണ് മറ്റുരണ്ടുപേർ.
അവരുടെ പെണ്മക്കൾ വേറോനിക്ക, യുഫീമിയ, എലിസബത്ത് എന്നിവരായിരുന്നു.
വിവാഹേതരബന്ധത്തിൽ ജനിച്ച ചാൾസ്, സാലി എന്നീ രണ്ടു സന്താനങ്ങൾ കൂടിയെങ്കിലും ബോസ്വെലിനുണ്ടായിരുന്നു.
യൂറോപ്യൻ പര്യടനത്തെ സംബന്ധിച്ച രചനകൾ താരതമ്യേനയുള്ള സാഹിത്യവിജയം നേടിക്കൊടുത്തെങ്കിലും വക്കീലെന്ന നിലയിൽ ബോസ്വെൽ തികഞ്ഞ പരാജയമായിരുന്നു.
1770-കളായപ്പോൾ, മദ്യത്തിനും ചൂതുകളിക്കും അദ്ദേഹം കൂടുതൽ അടിമപ്പെട്ടു.
ബാല്യം മുതൽ മരണം‌വരെ മനോനിലയുടെ കടുത്ത ചാഞ്ചാട്ടം ബോസ്വെലിനെ അലട്ടിയിരുന്നു.
ചീത്ത ശീലങ്ങൾ വിഷാദാവസ്ഥയെ വഷളാക്കിയപ്പോൾ അതിൽ നിന്ന് രക്ഷപെടാനായി അദ്ദേഹം അത്തരം ശീലങ്ങളെ കൂടുതൽ ആശ്രയിച്ചു.
സന്തുഷ്ടനായിരുന്നപ്പോൾ ബോസ്വെൽ പൊതുവേ സന്മാർഗ്ഗചാരിയായിരുന്നു.
യൂറോപ്യൻ ജ്ഞാനോദയം നൽകിയ യുക്തിനിഷ്ടയും കാല്പനികമായ ഒരു തരം സൗന്ദര്യതൃഷ്ണയും മൂന്നാംകിട ഇഷ്ടങ്ങളും അദ്ദേഹത്തിന്റെ സ്വഭാവത്തിൽ കെട്ടുപിണഞ്ഞുകിടന്നു.
സ്വഭാവത്തിന്റെ ഈ അവസാന ഘടകമാണ് ലണ്ടണിൽ അദ്ദേഹം ഇടപഴകിയ സാഹിത്യകൂട്ടായ്മയിലെ വമ്പന്മാരിൽ പലരും ബോസ്വെലിനെ ഗൗരവമായെടുക്കാതിരിക്കാൻ കാരണമായത്.
എന്നാൽ സഹജമായ ഫലിതബോധവും പൊതുവേയുള്ള സൗഹൃദഭാവവും അദ്ദേഹത്തിന് പല അജീവനാന്ത സുഹൃത്തുക്കളേയും നേടിക്കൊടുത്തു.
1784-ൽ ജോൺസന്റെ മരണത്തിനുശേഷം ഇംഗ്ലണ്ടിൽ അഭിഭാഷകവൃത്തിയിൽ ഭാഗ്യം പരീക്ഷികാനായി ബോസ്വെൽ ലണ്ടണിലേക്ക് താമസം മാറ്റി.
എന്നാൽ ആ രംഗത്ത് അവിടെ അദ്ദേഹത്തെ കാത്തിരുന്നത് സ്കോട്ട്ലൺഡിലുണ്ടായതിനേക്കാൽ കനത്ത പരാജയമാണ്.
ഇടയ്ക്ക് പാർലമെന്റിലേക്കു മത്സരിക്കുന്ന കാര്യവും അദ്ദേഹം പരിഗണിച്ചെങ്കിലും ആവശ്യത്തിന് പിന്തുണകിട്ടാതിരുന്നതുകൊണ്ട് വേണ്ടെന്നുവച്ചു.
അവസാനവർഷങ്ങൾ അദ്ദേഹം ജോൺസന്റെ ജീവിതകഥ എഴുതുന്നതിൽ മുഴുകി.
ഇക്കാലത്ത് മദ്യപാനവും രതിജന്യരോഗങ്ങളും ചേർന്ന് അദ്ദേഹത്തിന്റെ ആരോഗ്യം തകർത്തു.
1795-ൽ ബോസ്വെൽ ലണ്ടണിൽ അന്തരിച്ചു.
"സാമുവൽ ജോൺസന്റെ ജീവിതം" 1781-ൽ സർ ജോഷ്വാ റെയ്നോൾഡ്സിന്റെ വീട്ടിൽ നടന്ന ഒരു സാഹിത്യവിരുന്നിൽ "ക്ലബിലെ" അംഗങ്ങളായ ബോസ്വെൽ(ഇടത്തേയറ്റം), ജോൺസൺ, റെയ്നോൾഡ്സ്, അഭിനേതാവ് ഡേവിഡ് ഗാറിക്ക്, രാഷ്ട്രതന്ത്രജ്ഞൻ ഏഡ്മൻഡ് ബർക്ക്, കോർസിക്കൻ ദേശീയവാദി പാസ്കൽ പാവോളി, സംഗീതചരിത്രകാരൻ ചാൾസ് ബർണി, ആസ്ഥാനകവി തോമസ് വാർട്ടൺ, എഴുത്തുകാരൻ ഒലിവർ ഗോൾഡ്സ്മിത്ത് എന്നിവർ
1791-ൽ പ്രസിദ്ധീകരിക്കപ്പെട്ട ബോസ്വെലിന്റെ "സാമുവൽ ജോൺസന്റെ ജീവിതം" ബോസ്വെൽ എക്കാലവും തേടിയിരുന്ന പ്രശസ്തി അദ്ദേഹത്തിന് നേടിക്കൊടുത്തു.
പിന്നീടൊരിക്കലും ആ കൃതിയുടെ മതിപ്പ് കുറഞ്ഞതുമില്ല.
അത് ജീവചരിത്രരചനയുടെ രംഗത്ത് വിപ്ലവം തന്നെ സാധിച്ചു.
ബോസെൽ കേട്ട് രേഖപ്പെടുത്തിയ ജോൺസന്റെ സംഭഷണങ്ങൾ ഉൾക്കൊള്ളിച്ചിരുന്നത് വലിയ പുതുമയായിരുന്നു.
ജോൺസണെ സംബന്ധിച്ച വ്യക്തിപരവും മാനുഷികവുമായ വിശദാംശങ്ങൾ ചേർത്തിരുന്നതും അക്കാലത്തെ വായനക്കാർക്ക് പുതിയ അനുഭവമായിരുന്നു.
ജോൺസന്റെ പൊതുജീവിതത്തിന്റെ ബഹുമാനപൂർവമുള്ള വരണ്ട ചിത്രം അവതരിപ്പിക്കുന്നതിന് പകരം, ജോൺസണെന്ന മനുഷ്യന്റെ മിഴിവുറ്റ മുഴുവൻ ചിത്രമാണ് ബോസ്വെൽ വരച്ചുകാട്ടിയത്.
ഇക്കാലത്തും, ഇതുവരേ എഴുതപ്പെട്ടിട്ടുള്ളതിൽ ഏറ്റവും മഹത്തായ ജീവചരിത്രം എന്ന് ബോസ്വെലിന്റെ രചന വിശേഷിപ്പിക്കപ്പെടാറുണ്ട്.
ജോൺസന്റെ നീണ്ടുനിൽക്കുന്ന പ്രശസ്തി വലിയൊരളവോളം ആ രചനയെ ആശ്രയിച്ചാണ്.
ജോൺസണുമായുള്ള ആദ്യത്തെ കൂടിക്കാഴ്ച കഴിഞ്ഞ് ഏറെത്താമസിയാതെ 1863-ൽ തന്നെ ബോസ്‌വെൽ അദ്ദേഹത്തെക്കുറിച്ച് കുറിപ്പുകൾ എഴുതി സൂക്ഷിക്കാൻ തുടങ്ങിയിരുന്നു.
ചുരുക്കെഴുത്ത് വശമില്ലാതിരുന്ന ബോസ്‌വെൽ ഓരോ കൂടിക്കാഴ്ചയും കഴിഞ്ഞ് മടങ്ങിവന്നശേഷം ഓർമ്മയിൽ നിന്ന് എഴുതുകയാണ് ചെയ്തത്.
ജോൺസന്റെ മരണത്തിന് 12 വർഷം മുൻപ് 1972-ൽ തന്നെ, അദ്ദേഹം ജീവചരിത്രം മനസ്സിൽ കണ്ടിരുന്നെങ്കിലും ജോൺസന്റെ മരണത്തിനുശേഷവും അദ്ദേഹം അതെഴുതാൻ തിടുക്കം കാട്ടിയില്ല.
മറ്റുള്ളവർ എഴുതിയ ജോൺസന്റെ ജീവചരിത്രങ്ങൾ ഇറങ്ങിക്കൊണ്ടിരുന്നപ്പോഴും, തന്റെ കൃതിയിൽ ചേർക്കാൻ പുതിയ വിവരങ്ങൾക്കായി ഓടിനടക്കുകയായിരുന്നു ബോസ്‌വെൽ.
1786 ജൂലൈ മാസത്തിൽ തുടങ്ങിയ രചന പ്രസിദ്ധീകരിച്ചത് 1791-ലാണ്.
ബോസ്വെലിനെപ്പോലൊരാൾക്ക് ഇത്ര മഹത്തായൊരു കൃതി എങ്ങനെ എഴുതാൻ കഴിഞ്ഞെന്ന ചോദ്യം പലപ്പോഴും ഉന്നയിക്കപ്പെടാറുണ്ട്.
മക്കാളേ പ്രഭുവും  ചരിത്രകാരൻ തോമസ് കാളൈലും ഈ ചോദ്യത്തിന് മറുപടി കണ്ടെത്താൻ ശ്രമിച്ചവരിൽ ചിലരാണ്.
ബോസ്വെലിനെ അനുഗ്രഹിച്ചിരുന്ന മൂഢത്വവും ബാലിശഭാവവും അദ്ദേഹത്തിന്റെ ഏറ്റവും വലിയ യോഗ്യതകളായിരുന്നെന്ന് മക്കാളേ കരുതി.
എന്നാൽ മറ്റുള്ളവർ കണ്ട മൂഢത്വത്തിനും ബാലിശഭാവത്തിനും പിന്നിൽ യഥാർത്ഥ മഹത്ത്വം മനസ്സിലാക്കാൻ കഴിയുന്ന മനസ്സും അത് അംഗീകരിക്കാൻ തയ്യാറുള്ള ഹൃദയവും ഉണ്ടായിരുന്നെന്നും, നിരീക്ഷണപാടവവും, നാടകീയസന്ദർഭങ്ങൾ പിടിച്ചെടുക്കാനുള്ള കഴിവും അവയ്ക്കു കൂട്ടായി നിന്നു എന്നും കാർളൈൽ കരുതി.
അടിമവ്യവസ്ഥയോടുള്ള നിലപാട്
1787-ൽ അടിമവ്യവസ്ഥയുടെ നിരോധനത്തിന് പാർലമെന്റിൽ മുൻകയ്യെടുക്കാൻ വില്ല്യം വിൽബർഫൊഴ്സിനെ പ്രേരിപ്പിക്കാനായി സ്ഥാപിക്കപ്പെട്ട അടിമത്തനിരോധനസമിതിയുടെ ആദ്യസമ്മേളനത്തിൽ ബോസ്വെൽ പങ്കെടുത്തിരുന്നു.
എന്നാൽ നിരോധനത്തെ ആദ്യം പിന്തുണച്ച അദ്ദേഹം പിന്നീട് അതിന്റെ ശത്രുവായെന്ന് "നിരോധനവാദി" (abolitionist) തോമസ് ക്ലാർക്ക്സൺ പറയുന്നു.
നിരോധനത്തെ പിന്തുണച്ച ക്ലാർക്ക്സണേയും, വിൽബർഫൊഴ്സിനേയും, വില്യം പിറ്റിനേയും പരിഹസിച്ചെഴുതിയ "അടിമത്ത നിരോധനം ആവശ്യമില്ല" എന്ന കവിതയിൽ ബോസ്വെൽ അടിമവ്യവസ്ഥയെ പിന്തുണച്ചു.
"സ്നേഹത്തിന്റെ വിശ്വസാമ്രാജ്യം" (The Universal Empire of Love)  എന്നുകൂടി പേരിട്ടിരുന്ന ആ കവിതയിൽ, അടിമകൾക്ക് സ്വന്തം അവസ്ഥ ആസ്വാദ്യമാണെന്നുപോലും ബോസ്വെൽ വാദിച്ചു.
"ദി ചീയർഫുൽ ഗാങ്ങ്" എന്നാണ് ഈ കവിതയിൽ അദ്ദേഹം അടിമത്തത്തിൽ കഴിയുന്ന കറുത്ത മനുഷ്യരെ വിശേഷിപ്പിച്ചത്.
ഡയറികളിലെ ബോസ്വെൽ
1920-കളിൽ വ്യക്തിപരമായ കുറിപ്പുകളടക്കമുള്ള ബോസ്വെലിന്റെ സ്വകാര്യകടലാസുകളുടെ ഒരു വലിയ ശേഖരം അയർലൻഡിൽ ഡബ്ലിനു വടക്കുള്ള മലാഹൈഡ് കൊട്ടാരത്തിൽ നിന്ന് കണ്ടെടുത്തു.
ബോസ്വെലിന്റെ ജീവിതത്തിലേക്കും വിചാരപ്രപഞ്ചത്തിലേക്കും വെളിച്ചം വീശുന്ന ആ ശേഖരം അമേരിക്കക്കാരനായ റാൽഫ് ഇഷാം വിലക്കുവാങ്ങി.
പിന്നീട് അവ യേൽ സർവകലാശാലക്ക് കൈമാറ്റം ചെയ്യപ്പെട്ടു.
കുറിപ്പുകളുടേയും കത്തിടപാടുകളുടേയും പണ്ഡിതോചിതമായി സംശോധിതമായ ഒരു പൊതു പതിപ്പ് സർവകലാശാല പ്രസിദ്ധീകരിച്ചു.
പിന്നീട് കണ്ടുകിട്ടിയ മറ്റൊരു ശേഖരവും ഇഷാം തന്നെ വിലക്കുവാങ്ങി.
അവയോടൊപ്പം കിട്ടിയ മൂലകൈയെഴുത്തുപ്രതിയെ ആധാരമാക്കി, സ്കോട്ട്ലൻഡിലേക്ക് ജോൺസണോടൊപ്പം ബോസ്വെൽ നടത്തിയെ യാത്രയുടെ വിവരണത്തിന്റെ ഒരു വിസ്തരിച്ച പതിപ്പ് 1936-ൽ പ്രസിദ്ധീകരിക്കപ്പെട്ടു.
"1762-63 കാലത്തെ ലണ്ടൻ കുറിപ്പുകൾ" 1950-ലും, 1789-95 കാലത്തെ സംബന്ധിച്ച കുറിപ്പുകൾ 1989-ലും യേൽ സർവകലാശാല പ്രസിദ്ധീകരിച്ചു.
ബോസ്വെലിന്റെ സ്വകാര്യക്കുറിപ്പുകൾ തുറന്നുകാട്ടുന്നത് അമ്പരപ്പും കൗതുകവും ഉണർത്തുന്ന ഒരു വ്യക്തിത്വമാണ്.
അദ്ദേഹത്തിന്റെ ഇഷ്ടങ്ങളും കൗതുകങ്ങളും മനോസംഘർഷങ്ങളും അവയിൽ തെളിഞ്ഞു നിൽക്കുന്നു.
1763 മാർച്ച് 27-ന് ലണ്ടണിലെ വിശുദ്ധ ഡൺസ്റ്റന്റെ പള്ളിയിൽ ബോസ്വെൽ ആരാധനയിൽ പങ്കെടുത്തു.
എന്നാൽ മാർച്ച് 31-ന് പാർക്കിൽ ചുറ്റിക്കറങ്ങി, ആദ്യം കണ്ട പെണ്ണിനെ ("the first whore I met") തെരഞ്ഞെടുക്കുകയാണ് അദ്ദേഹം ചെയ്തത്.
നെഥർലൻഡ്സിലെ താമസത്തിന്റെ തുടക്കത്തിൽ തന്റെ ദൗർബ്ബല്യങ്ങളെക്കുറിച്ചോർത്ത് വിഷാദിച്ച ബോസ്വെൽ, ഒരു സ്വയം നവീകരണപദ്ധതി എഴുതിവച്ചു.
മതാത്മകമായി ജീവിക്കാനും, ക്രിസ്തീയധാർമ്മികതയെ മുറുകെപ്പിടിക്കാനുമായിരുന്നു തീരുമാനം.
എന്നാൽ പിന്നീട് പെൺസഹവാസം കൊതിച്ച് ആംസ്റ്റർഡാമിലേക്ക് പോയി അവിടത്തെ വൃത്തികെട്ട തെരുവുകളിൽ അദ്ദേഹം അലഞ്ഞുതിരിഞ്ഞു.
യാത്ര തുടർന്ന് ബെർലിനിലെത്തിയ ബോസ്വെലിന് കിട്ടിയത് ഗർഭിണിയായ ഒരു ചോക്കലേറ്റ് കച്ചവടക്കാരിയാണ്.
ഫ്രാൻസിലെ മാർസേലിൽ (Marseilles) "പൊക്കം കൂടി മാന്യനായ ഒരു ഇടനിലക്കാരൻ (a tall and decent pimp) അദ്ദേഹത്തിന് അപകടമില്ലാത്തെ ഒരു മര്യാദക്കാരി പഞ്ചപാവം പെണ്ണിനെ(an honest safe and disinterested girl) സംഘടിപ്പിച്ചുകൊടുത്തു.
വിവാഹശേഷവും തന്റെ പഴയരീതികൾ തുടർന്ന ബോസ്വെൽ, തന്റെ അവിശ്വസ്തതയെക്കുറിച്ച് വിഷാദത്തിലായെങ്കിലും ബൈബിളിലെ പൂർവപിതാക്കന്മാർക്കും വെപ്പാട്ടികൾ ഉണ്ടായിരുന്നെന്ന നീതീകരണത്തിൽ ആശ്വാസം കണ്ടെത്തി.
ബോസ്‌വെൽ വലിയ മനുഷ്യരെ ആരാധിക്കുകയും അവരുമായി അടുക്കാൻ ആഗ്രഹിക്കുകയും ചെയ്തു.
ജോൺസണു പുറമേ, വോൾട്ടയർ, റുസ്സോ , കോർസിക്കൻ ദേശീയവാദി പാവോലി എന്നിവരുമായി സൗഹൃദം സ്ഥാപിക്കാൻ കഴിഞ്ഞത്, ആരാധ്യപുരുഷന്മാരെ തേടിയെത്താൻ അദ്ദേഹത്തിനുണ്ടായിരുന്ന കഴിവിന് തെളിവാണ്.
ജീവിതകാലത്തു തന്നെ ബോസ്‌വെലിന്റെ ബലഹീനതകൾ പരക്കെ അറിയപ്പെട്ടിരുന്നു.
അദ്ദേഹത്തിന്റെ കുറിപ്പുകളുടെ പ്രസിദ്ധീകരണം അവയെ കൂടുതൽ വ്യക്തതയോടെ വെളിച്ചത്തുകൊണ്ടുവന്നു.
എന്നാൽ ആ ദൗർബ്ബല്യങ്ങൾ പരസ്യമായിരുന്നിട്ടും, ലണ്ടണിലെ പല മാന്യവസതികളിലും അദ്ദേഹം സ്വാഗതം ചെയ്യപ്പെട്ടിരുന്നു എന്ന് ഡുറാന്റുമാർ ചൂണ്ടിക്കാട്ടുന്നു.
അവരുടെ അഭിപ്രായത്തിൽ "ജോൺസണേയും ജോഷ്വാ റെയ്നോൾഡ്സിനേയും പോലുള്ള മഹാന്മാർ ബോസ്‌വെലിനെ ഇഷ്ടപ്പെട്ടിരുന്നു എന്നതുതന്നെ അദ്ദേഹം ഏറെ നന്മകൾ ഉള്ളവനായിരുന്നു എന്നതിന് തെളിവാണ്. ഉപരിതലം മാത്രം തൊട്ടറിഞ്ഞ്, ക്ഷതമേല്പിച്ച മാംസത്തിനുപിന്നിലെ വിങ്ങുന്ന ആത്മാവിനെ കാണാൻ നിൽക്കാതെ, പെണ്ണിൽ നിന്ന് പെണ്ണിലേക്കും ആശയങ്ങളിൽ നിന്ന് ആശയങ്ങളിലേക്കും, തിരക്കുപിടിച്ച യാത്രക്കാരനെപ്പോലെ ഓടിനടക്കുന്നവനാണ് അദ്ദേഹമെന്ന് ബുദ്ധിമാന്മാരായ അവർ മനസ്സിലാക്കിയിരിക്കണം. താൻ ശകലങ്ങൾ പെറുക്കാൻ മാത്രം കഴിവുള്ളവനാണെന്നും, ഒന്നും അതിന്റെ പൂർണ്ണതയിൽ തന്റെ മനസ്സിൽ തങ്ങുകയില്ലെന്നും അദ്ദേഹം തന്നെ പറഞ്ഞിട്ടുണ്ട്. അങ്ങനെ പെറുക്കിയെടുത്ത ശകലങ്ങളാണ് ഒടുവിൽ ബോസ്‌വെലിന്റെ രക്ഷക്കെത്തിയതും അദ്ദേഹത്തിന്റെ ഓർമ്മയെ അനശ്വരമാക്കിയതും. "
സാമുവൽ ജോൺസന്റെ ജീവിതം" വായിക്കുമ്പോൾ നാം ബോസ്‌വെലിന്റെ പാപങ്ങൾ മറക്കുന്നു."
ഈ പരിവർത്തനത്തെക്കുറിച്ച് വിൽ-ഏരിയൽ ഡുറാന്റുമാരുടെ കമന്റ് രസകരമാണ്: "ഉല്ലാസകരമായ ജീവിതവുമായി കാൽവിനിസത്തേക്കാൾ ചേർന്നുപോകുന്നത് കത്തോലിക്കാവിശ്വാസമാണെന്ന് ബോസ്വെലിന് തോന്നി. ഒരു പാപിക്ക് ഏതാനും യുഗങ്ങൾ എരിതീയിൽ കഴിഞ്ഞശേഷം രക്ഷപേടാൻ വഴിയൊരുക്കുന്ന കത്തോലിക്കരുടെ ശുദ്ധീകരണസ്ഥലം അദ്ദേഹത്തിന് ഏറെ ബോധിച്ചു".
ജോൺസൻ സ്കോട്ട്ലൻഡുകാരെ വെറുത്തിരുന്നു എന്ന് പൊതുവേ വിശ്വാസമുണ്ടായിരുന്നു; എന്നാൽ അതിനെക്കുറിച്ച് ചോദിച്ചപ്പോൾ ജോൺസൺ പറഞ്ഞത് അത് മറ്റുള്ളവരുടെ മുൻവിധി മാത്രമാണെന്നാണ്.
"Sampled feminine wares at every stop."
ബോസ്വെലിനുനേറെ മക്കാളേ എറിഞ്ഞ വിഷം പുരട്ടിയ വിമർശനത്തിനു പിന്നിൽ രാഷ്ടീയകാരണങ്ങളും ഉണ്ടായിരുന്നിരിക്കാം:  റ്റോറി കക്ഷിക്കാരനായിരുന്ന ബോസ്വെൽ വിഗ് ചരിത്രകാരനായ മക്കാളേയുടെ വിമർശനത്തിനിരയാവുക സ്വാഭാവികം മാത്രം.
അതിനു പുറമേ, മക്കാളേയുടെ മുത്തച്ഛൻ ജോൺസന്റെ ഏറ്റവും വലിയ വിമർശനത്തിനിരയായവരിലൊരാളായിരുന്നു എന്നതും പ്രസക്തമാണ്.
"സർ, ഒരു മനുഷ്യൻ നല്ല തത്ത്വസംഹിതകൾ കൊണ്ടുനടക്കുകയും അവയൊന്നും പിന്തുടരാതിരിക്കുകയും ചെയ്തേക്കാമെന്ന് മനസ്സിലാക്കാൻ മാത്രമുള്ള അറിവുപോലും അങ്ങേക്ക് മനുഷ്യസ്വഭാവത്തെക്കുറിച്ച് ഇല്ലെന്നോ?".
അവലംബം 1 2 3 4 5 6 7 8 സംസ്കാരത്തിന്റെ ചരിത്രം പത്താം ഭാഗം(റുസ്സോയും വിപ്ലവവും - വിൽ, ഏരിയൽ ഡുറാന്റുമാർ (പുറങ്ങൾ 778-785 840-842)‍ ↑ ജെയിംസ് ബോസ്വെൽ സാമുവൽ ജോൺസന്റെ ജീവിതം , [1992] എവ്‌രിമാൻ പതിപ്പ്, പുറം,247 ↑ A Short Biographical Dictionary of English Literature by John W. Cousin - Full Text Free Book (Part 2/13)
ജെയിംസ് ബ്രയന്റ് കോണന്റ്
ഹാർവാഡ് സർവ്വകലാശാലയുടെ പ്രസിഡന്റായി മാറിയ  അമേരിക്കൻ രസതന്ത്രജ്ഞനാണ് ജെയിംസ് ബ്രയന്റ് കോണന്റ് (മാർച്ച് 26, 1893 –ഫെബ്രുവരി 11, 1978) പടിഞ്ഞാറാൻ ജർമ്മനിയിലെ ആദ്യത്തെ അമേരിക്കൻ അംബാസഡറായിരുന്നു.
1916ൽ കോണന്റിനു രസതന്ത്രത്തിൽ പിഎച്ച്.
ഡി കിട്ടീരുന്നു.
ഒന്നാം ലോകമഹായുദ്ധത്തിൽ അമേരിക്കൻ പട്ടാളത്തിൽ രാസായുധം വികസിപ്പിക്കാനായി ജോലി ചെയ്തു.
അദ്ദേഹം 1919ൽ ഹാർവാഡ് സർവകലാശാലയിൽ രസതന്ത്രത്തിൽ അസിസ്റ്റന്റ് പ്രൊഫസറായി.1929ൽ കാർബണിക രസതന്ത്രത്തിൽ ഷെൽഡൻ എമെരി പ്രൊഫസർ ആയി.
പ്രാകൃതിക വസ്തുക്കളുടെ സ്വാഭാവിക ഘടനയിൽ അദ്ദേഹം ഗവേഷണം നടത്തിയിരുന്നു.
രാസപ്രവർത്തനത്തിന്റെ പ്രതിപ്രവർത്തന നിരക്കും രാസസന്തുലിതാവസ്ഥയും തമ്മിലുള്ള സങ്കീർണ്ണമായ ബന്ധത്തെ പറ്റി ആദ്യമായി  മനസ്സിലാക്കിയ ആളാണ്.
ഓക്സിഹീമോഗ്ലോബിന്റെ ജീവരസതന്ത്രം (biochemistry)പഠിച്ച് methemoglobinemia രോഗത്തിലേക്ക് വെളിച്ചം വീശി.
ഹരിതകത്തിന്റെ ഘടനയെ പറ്റി വിശദീകരിക്കാൻ സഹായിച്ചു.
അംമ്ലാധിഷ്ടിത രസതന്തത്തിലെ ആധുനിക തത്ത്വങ്ങളിലെ അടിസ്ഥാനത്തിനു വേണ്ട ഉൾക്കാഴ്ച നൽകി.
ജെയിംസ് ബ്രൈറ്റ് ഇംഗ്ലീഷ് വിലാസം https://ml.wikipedia.org/wiki/JamesBright
മലയാളചലച്ചിത്രത്തിലെ ഒരു സിനിമാ തിരക്കഥാകൃത്താണ് ജെയിംസ് ബ്രൈറ്റ് .
കൊല്ലം പൂയപ്പള്ളി സ്വദേശി.
കൊല്ലം എസ്.എൻ കോളേജ്, തിരുവനന്തപുരം യൂണിവേഴ്സിറ്റി കോളേജ്, ആലപ്പുഴ മെഡിക്കൽ കോളേജ് എന്നിവിടങ്ങളിൽ പഠിച്ചു.
ഇപ്പോൾ യു.കെയിൽ സൈക്യാട്രിസ്റ്റ് ആയി ജോലി ചെയ്യുന്നു.
ബൂലോകം.
കോം എന്ന ഓൺലൈൻ പത്രത്തിന്റെ സ്ഥാപകൻ.
1995-ൽ പുറത്തിറങ്ങിയ വധു ഡോക്ടറാണ് എന്ന സിനിമയുടെ നിർമ്മാണ പങ്കാളിയായി സിനിമാരംഗത്തേയ്‌ക്ക് കടന്നു വന്നു.
2015-ൽ പുറത്തിറങ്ങിയ വൺ‌ഡേ എന്ന സിനിമയ്ക്ക് കഥയും തിരക്കഥയുമൊരുക്കി.
വൺ‌ഡേ (2015) വധു ഡോക്ടറാണ് (1995) അവലംബം
എം3ഡിബി
ഐ.എം.ഡി.ബി
99 ഡൂയിങ്ങ്.
മലയാള സംഗീതം.
ഇൻഫോ ↑ എം3ഡിബി
ജൈവവൈവിധ്യസംരക്ഷണം
ജൈവവൈവിധ്യസംരക്ഷണം പ്രകൃതി വിഭവങ്ങളുടെ അമിതമായ ചൂഷണം തടയുക.
വംശനാശഭീഷണി നേരിടുന്ന ജീവജാലങ്ങളുടെ സംരക്ഷണം ജൈവവൈവിധ്യശോഷണം തടയുക
നമുക്ക് ചെയ്യാൻ കഴിയുന്ന കാര്യങ്ങൾ കാവുകളുടെ സംരക്ഷണം വനവൽക്കരണം കുളങ്ങളുടെയും ജലാശയങ്ങളുടെയും സംരക്ഷണം ഗ്രീൻബെൽറ്റ് നിർമ്മാണം
വന്യജീവിസങ്കേതങ്ങൾ മൃഗങ്ങൾക്ക് അവയുടെ സ്വഭാവിക ചുറ്റുപാടിൽ ജീവിക്കാൻ അവസരം നൽകുന്നു.
മനുഷ്യന്റെ നിയന്ത്രിത ഇടപെടലുകൾ അനുവദിച്ചിരിക്കുന്നു ഉദ.
പെരിയാർ, ചെന്തുരുണി നാഷണൽ പാർക്കുകൾ പ്രകൃതിയുടെ തനത് സൗന്ദര്യവും സങ്കീർണ്ണതയും അതേപടി നിലനിർത്തിയിരിക്കുന്നു.
കൃഷി , പ്ലാന്റേഷൻ തുടങ്ങിയ മനുഷ്യന്റെ ഇടപെടലുകൾ കർശനമായി നിരോധിച്ചിരിക്കുന്നു ഉദ.
ഇരവികഉളം, സൈലന്റ് വാലി ബയോസ്ഫിയർ റിസർവ്വുകൾ നിരവധി നാഷണൽ പാർക്കുകളും വന്യജീവി സങ്കേതങ്ങളും ഉൾപ്പെടുന്നു.
ബയോസ്ഫിയറിന്റെ കേന്ദ്രഭാഗത്ത് മനുഷ്യന്റെ ഇടപെടലുകൾ അനുവദിക്കുന്നതല്ല.
ചുറ്റുമുള്ള ബഫർസോൺ പഠനത്തിനും ഗവേഷണത്തിനുമായി ഉപയോഗിക്കാം, ബാഹ്യ പ്രദേശം മനുഷ്യന്റെ ആവാസം കൂടിയാണ് ഉദ.
നീലഗിരി ബയോസ്ഫിയർ സുവോളജിക്കൽ ഗാർഡനുകൾ മൃഗങ്ങൾക്ക് സ്വാതന്ത്യവും പ്രകൃതിയോട് ഇണങ്ങി ജീവിക്കാനുള്ള അവസരവും ഒരുക്കിയിരിക്കുന്നു.
ഉദ.
തിരുവനന്തപുരം മൃഗശാല ബൊട്ടാണിക്കൽ ഗാർഡനുകൾ സസ്യജാലങ്ങളെ സംരക്ഷിക്കുന്നതിനായി ഉദ.
ഊട്ടി ബൊട്ടാണിക്കൽ ഗാർഡൻ, പാലോട് ബൊട്ടാണിക്കൽ ഗാർഡൻ ജീൻബാങ്കുകൾ ജീവുകളുടെ ജീനുകൾ സംരക്ഷിക്കുന്നു.
ജീവശാസ്ത്രത്തിന്റെ പിതാവ് അരിസ്റ്റോട്ടിൽ ' ജീവികളെ സസ്യങ്ങളെന്നും ജന്തുക്കളെന്നും തരം തിരിച്ചു' ആയ്യൂർവേദാചര്യൻ ചരകൻ സസ്യങ്ങളെയും ജന്തുക്കളെയും വർഗ്ഗീകരിച്ച് 'ചരകസംഹിത' എന്ന പുസ്തകം എഴുതി ജീവികളെ വർഗ്ഗീകരിച്ചിരിക്കുന്നത് [ K ] കിങ്ഡം [ P ‍] ഫൈലം [ C ‍] ക്ലാസ്സ് [ O ‍] ഓർഡർ [ F ‍] ഫാമിലി [ G ‍] ജീനസ്സ് [ S ‍] സ്പീഷ്യസ്സ്
ജൈവശാഖാവർഗ്ഗീകരണവിജ്ഞാനീയം ഇംഗ്ലീഷ് വിലാസം https://ml.wikipedia.org/wiki/Cladistics
ഒരു പൊതുപൂർവ്വികജീവി (Common ancestor)യേയും അതിന്റേതുമാത്രമായ എല്ലാ അവരോഹജീവശാഖികളേയും (descendant life forms) ചേർത്ത്  സ്വതന്ത്രമായ ഒരു ശാഖയായി തിരിച്ച്, സമസ്ത ജീവജാലങ്ങളുടേയും  വർഗ്ഗവിന്യാസം നടത്തുന്ന പഠനശാഖയെയാണു് ജീവശാസ്ത്രത്തിൽ ജൈവശാഖാവർഗ്ഗീകരണവിജ്ഞാനീയം (Cladistics) എന്നു പറയുന്നതു്.
ഇത്തരം ഓരോ ശാഖകളേയും ഓരോ ക്ലേഡ് (ജീവശാഖ)ആക്കി തിരിച്ചിരിക്കുന്നു.
ഉദാഹരണത്തിനു്, പക്ഷികൾ , ദിനോസാറുകൾ , മുതലകൾ ഇവയും ഇവയുടേയെല്ലാം പൊതുവായ പൂർവ്വികജീവിയും അതിന്റെ, നിലനിൽക്കുന്നതോ വംശനാശം വന്നതോ ആയ എല്ലാ അവരോഹജീവികളും ഒരുമിച്ച് ഒരൊറ്റ ക്ലേഡിൽ പെടുന്നു.
ജൈവവ്യവസ്ഥാവിജ്ഞാനീയം (biological systematics) അനുസരിച്ച്  ഒരു ക്ലേഡ് വംശവൃക്ഷത്തിന്റെ (phylogenic tree of life)ഒരു സ്വതന്ത്രമായ മോണോഫൈലെറ്റിക്‌ (ഒരേ ഫൈലത്തിൽ അംഗമായ ജീവികളുടെ കൂട്ടം)ശാഖയാണു്.
ജൈവശാഖാവർഗ്ഗീകരണരീതി മറ്റു ജീവശാസ്ത്രവർഗ്ഗീകരണസമ്പ്രദായങ്ങളിൽ നിന്നു വ്യത്യസ്തമാകാം.
ഉദാഹരണത്തിനു് ഫെനെറ്റിക്സ് എന്ന വർഗ്ഗീകരണരീതിയിൽ ജീവജാലങ്ങൾക്കിടയിൽ കാണപ്പെടുന്ന പൊതുവായ രൂപ-രൂപാന്തരസാദൃശ്യമാണു് അവയെ പല കൂട്ടങ്ങളായി വിഭജിക്കുവാൻ കണക്കിലെടുക്കുന്നതു്.
എന്നാൽ ക്ലേഡിസ്റ്റിക്സിൽ മുഖ്യമായും പരിഗണിക്കുന്നതു് പരിണാമപ്രക്രിയയിലൂടെ അവയ്ക്കു പൊതുവായി കൈവന്ന പ്രകൃതങ്ങളേയും സ്വഭാവങ്ങളേയുമാണു്.
മുമ്പു സ്വീകരിച്ചിരുന്ന വർഗ്ഗീകരണസമ്പ്രദായങ്ങളിൽ ആകമാനമുള്ള രൂപസാദൃശ്യങ്ങളായിരുന്നു വിഭജനത്തിനുള്ള മാനദഡണ്ഡങ്ങൾ എങ്കിൽ, ശാഖാവർഗ്ഗീകരണരീതിയിൽ ഒരു ജീവിയുടെ പരിണാമഘട്ടം എത്ര തലമുറയ്ക്കു മുമ്പായിരുന്നു എന്നതും അതുമൂലം ഏതേതൊക്കെ മറ്റു ജീവികൾ അതേ ഗണത്തിൽ വരുന്നു, അവയ്ക്കു പൊതുവായി എന്തൊക്കെ പ്രകൃതങ്ങൾ ഉണ്ട് എന്നുള്ളതുമാണു്.
Cladistics എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജൈവസുരക്ഷ
ജൈവസുരക്ഷയ്ക്ക് (ഇംഗ്ലീഷ്: Biosecurity ബയോസെക്യൂരിറ്റി )വ്യത്യസ്ത അർത്ഥതലങ്ങൾ ഉണ്ട്.
വ്യത്യസ്ത വിജ്ഞാനശാഖകളുമായി ബന്ധപ്പെട്ട് ഇത് വ്യത്യസ്തരീതികളിലാണ് നിർവ്വചിക്കപ്പെട്ടിരിക്കുന്നത്.
കാർഷികവിളകൾ, കന്നുകാലികൾ എന്നിവയിലെ പകർച്ചവ്യാധികൾ പകരുന്നതു മൂലമുള്ള അപകടസാധ്യത കുറയ്ക്കുക, കീടങ്ങൾ, ജൈവാധിനിവേശം , മാറ്റം വരുത്തിയ ജീവികൾ എന്നിവയെ തടയുക തുടങ്ങിയ കാര്യങ്ങൾക്ക് ഒരു കൂട്ടം പരിഹാരമാർഗ്ഗങ്ങൾ രൂപകൽപ്പന ചെയ്യാൻ തുടങ്ങിയതു മുതലാണ് ജൈവസുരക്ഷ എന്നതിന്റെ യഥാർത്ഥ നിർവ്വചനം ആരംഭിക്കുന്നത്.
കാർഷിക- പരിസ്ഥിതി സമൂഹമാണ് ആദ്യമായി ഈ പദം ഉപയോഗിക്കുന്നത്.
1990 കളിൾ ആരംഭിച്ച ജൈവതീവ്രവാദത്തിന്റെ ഭീഷണിയോടുള്ള പ്രതികരണമായി , ഗവേഷകശാലകളിൽ നിന്നും ജൈവവസ്തുക്കൾ മോഷ്ടിക്കുന്നത് തടയുന്നത് ജൈവസുരക്ഷയിൽ ഉൾപ്പെട്ടു.
ജൈവശാസ്ത്രഗവേഷണസ്ഥാപനങ്ങളിലെ അപകടകരമായ രോഗാണുക്കളേയും വിഷവസ്തുക്കളേയും വിദ്വേഷപ്രവർത്തനങ്ങൾക്ക് ഉപയോഗിക്കുന്നത് തടയാനും അതോടൊപ്പം കസ്റ്റംസ് അധികൃതർ, കാർഷിക- പ്രകൃതി വിഭവ പരിപാലകർ തുടങ്ങിയർ മുഖേന ഈ രാസായുധങ്ങളുടെ വ്യാപനം തടയാനുമുള്ള മുൻ കരുതലുകൾ വ്യവസ്ഥകളുടേയും നിരന്തരഭ്യാസങ്ങളുടേയും കൂടിച്ചേരലായിരുന്നു.
ഇതും കാണുക Biorisk Biosafety Biosecurity in Australia Biosecurity in New Zealand Biosecurity in the United States Bioterrorism Food safety Global Health Global Health Security Initiative Good Agricultural Practices Heliciculture Human Security Insect farming International Health Regulations International Security Invasive species Public health Quarantine Securitization (international relations) Sericulture World Health Organization കുറിപ്പുകൾ അവലംബം Biosecurity and Bioterrorism: Biodefense Strategy, Practice, and Science , ISSN 1538-7135, Mary Ann Lieber Biosecurity Commons , a Wiki Database Laboratory Biosafety and Biosecurity Guidance WHO Laboratory Biosafety Manual, 3rd edition, 2004 Chapter 9 on Laboratory Biosecurity WHO/ FAO /OIE joint guidance – Biorisk Management: Laboratory Biosecurity Guidance, 2006 CDC /NIH Biosafety in Microbiological and Biomedical Laboratories, 5th edition, 2007 Extensive recommendations on biosecurity Laboratory Biosecurity Handbook, CRC Press, 2007 Handbook of Applied Biosecurity for Life Science Laboratories Archived 2009-06-10 at the Wayback Machine .
, Stockholm International Peace Research Institute , 2009 Lakoff, Andrew, and Georg Sorensen.
Biosecurity Interventions: Global Health and Security in Question , Columbia University Press.
Koblentz, Gregory D. (2012).
"From biodefence to biosecurity: the Obama administration's strategy for countering biological threats", International Affairs.
88, Issue 1.
Tadjbakhsh, S. and A. Chenoy.
"Human Security: Concepts and Implications. New York, Routledge. p. 42. United Nations. (2006). "
The Millennium Development Goals Report: 2006", United nations Development Programme, www.undp.org/publications/MDGReport2006.pdf. United Nations. (2004). "
A More Secure World: Our Shared Responsibility: Report of the Secretary-General's High-Level Panel on Threats, Challenges, and change, p. 8.
Chen, Lincoln, Jennifer Leaning, and Vasant Narasimhan, eds.
"Global Health Challenges for Human Security," Harvard University Press.
Hoyt, Kendall and Sephen G. Brooks.
"A Double-Edged Sword: Globalization and Biosecurity", International Affairs.
23, No. 3.
Paris, Roland.
"Human Security: Paradigm Shift or Hot Air?"
, International Affairs.
26, No. 2.
↑ ↑ ↑ http://www.sciencemag.org/cgi/content/full/295/5552/44a Meyerson and Reaser 2002, Science 295: 44
ജൈവവൈവിധ്യ ഹാനി ഇംഗ്ലീഷ് വിലാസം https://ml.wikipedia.org/wiki/Biodiversity_loss Summary of major biodiversity-related environmental-change categories expressed as a percentage of human-driven change (in red) relative to baseline (blue)
ജൈവവൈവിധ്യ ഹാനി യിൽ വിവിധ ജീവജാലങ്ങളുടെ ലോകമെമ്പാടുമുള്ള വംശനാശം ഉൾപ്പെടുന്നു.
അതുപോലെ തന്നെ ഒരു പ്രത്യേക ആവാസ വ്യവസ്ഥയിൽ പ്രാദേശികമായി കുറയുകയോ ജീവജാലങ്ങളുടെ നഷ്ടം സംഭവിക്കുകയോ ചെയ്യുന്നു.
ഇത് ജൈവവൈവിധ്യത്തിന്റെ നഷ്ടത്തിന് കാരണമാകുന്നു.
നഷ്ടത്തിലേക്ക് നയിക്കുന്ന പാരിസ്ഥിതിക തകർച്ച പാരിസ്ഥിതിക പുനഃസ്ഥാപനം/പാരിസ്ഥിതിക പ്രതിരോധം എന്നിവയിലൂടെ പഴയപടിയാക്കാനാകുമോ അതോ ഫലപ്രദമായി ശാശ്വതമാണോ (ഉദാഹരണത്തിന് ഭൂമി നഷ്ടം വഴി) എന്നതിനെ ആശ്രയിച്ച് പിന്നീടുള്ള പ്രതിഭാസം താൽക്കാലികമോ ശാശ്വതമോ ആകാം.
നിലവിലെ ആഗോള വംശനാശം (പലപ്പോഴും ആറാമത്തെ കൂട്ട വംശനാശം അല്ലെങ്കിൽ ആന്ത്രോപോസീൻ വംശനാശം എന്ന് വിളിക്കപ്പെടുന്നു), ഗ്രഹങ്ങളുടെ അതിരുകൾക്കപ്പുറത്തേക്ക് നീങ്ങുന്ന മനുഷ്യ പ്രവർത്തനങ്ങളാൽ നയിക്കപ്പെടുന്ന ഒരു ജൈവവൈവിധ്യ പ്രതിസന്ധിക്ക് കാരണമായിട്ടുണ്ട്.
ഇത് ഇതുവരെ മാറ്റാനാവില്ലെന്ന് തെളിയിക്കപ്പെട്ടിട്ടുണ്ട്.
സ്ഥിരമായ ആഗോള സ്പീഷിസ് നഷ്ടം സ്പീഷീസ് ഘടനയിലെ പ്രാദേശിക മാറ്റങ്ങളേക്കാൾ നാടകീയവും ദാരുണവുമായ പ്രതിഭാസമാണെങ്കിലും, ആരോഗ്യകരമായ സ്ഥിരതയുള്ള അവസ്ഥയിൽ നിന്നുള്ള ചെറിയ മാറ്റങ്ങൾ പോലും ഭക്ഷ്യ വലയിലും ഭക്ഷ്യ ശൃംഖലയിലും നാടകീയമായ സ്വാധീനം ചെലുത്തും.
കാരണം ഒരു ഇനത്തിലെ കുറവ് ഇതിനെ ദോഷകരമായി ബാധിക്കും.
മുഴുവൻ ശൃംഖലയും (സഹനശീകരണം), ജൈവവൈവിധ്യം മൊത്തത്തിൽ കുറയുന്നതിലേക്ക് നയിക്കുന്നു, എന്നിരുന്നാലും ഒരു ആവാസവ്യവസ്ഥയുടെ ബദൽ സ്ഥിരതയുള്ള അവസ്ഥകൾ സാധ്യമാണ്.
പാരിസ്ഥിതിക പ്രത്യാഘാതങ്ങൾ ജൈവവൈവിധ്യത്തിന് നഷ്ടം നേരിടുകയാണ്.
പ്രത്യേകിച്ചും ജൈവവൈവിധ്യം കുറയുന്നത് ആവാസവ്യവസ്ഥയുടെ സേവനങ്ങൾ കുറയുന്നതിലേക്ക് നയിക്കുകയും ഒടുവിൽ ഭക്ഷ്യസുരക്ഷയ്ക്ക് ഉടനടി അപകടമുണ്ടാക്കുകയും ചെയ്യുന്നു.
മാത്രമല്ല ഇത് മനുഷ്യർക്ക് കൂടുതൽ ശാശ്വതമായ പൊതുജനാരോഗ്യ പ്രത്യാഘാതങ്ങൾ ഉണ്ടാക്കുകയും ചെയ്യും.
അന്താരാഷ്ട്ര പരിസ്ഥിതി സംഘടനകൾ പതിറ്റാണ്ടുകളായി ജൈവവൈവിധ്യ നഷ്ടം തടയുന്നതിനായി പ്രചാരണം നടത്തുന്നു.
പൊതുജനാരോഗ്യ ഉദ്യോഗസ്ഥർ പൊതുജനാരോഗ്യ പരിശീലനത്തിനായുള്ള ഒരു ആരോഗ്യ സമീപനത്തിലേക്ക് അതിനെ സംയോജിപ്പിച്ചിരിക്കുന്നു.
കൂടാതെ ജൈവവൈവിധ്യത്തിന്റെ വർദ്ധിച്ചുവരുന്ന സംരക്ഷണം അന്താരാഷ്ട്ര നയത്തിന്റെ ഭാഗമാണ്.
ഉദാഹരണത്തിന്, ജൈവവൈവിധ്യത്തിനായുള്ള യുഎൻ കൺവെൻഷൻ ജൈവവൈവിധ്യ നഷ്ടം തടയുന്നതിലും വന്യ പ്രദേശങ്ങളുടെ സജീവ സംരക്ഷണത്തിലും ശ്രദ്ധ കേന്ദ്രീകരിക്കുന്നു.
സുസ്ഥിര വികസന ലക്ഷ്യം 15 "ഭൂമിയിലെ ജീവിതം", സുസ്ഥിര വികസന ലക്ഷ്യം 14 "ജലത്തിനു താഴെയുള്ള ജീവിതം" എന്നിവയിൽ നിലവിൽ ഈ പ്രവർത്തനത്തിനുള്ള അന്താരാഷ്ട്ര പ്രതിബദ്ധതയും ലക്ഷ്യങ്ങളും ഉൾക്കൊള്ളുന്നു.
എന്നിരുന്നാലും, 2020-ൽ പുറത്തിറങ്ങിയ "മേക്കിംഗ് പീസ് വിത് നേച്ചർ" എന്ന യുണൈറ്റഡ് നേഷൻസ് എൻവയോൺമെന്റ് പ്രോഗ്രാം റിപ്പോർട്ട് ഈ ശ്രമങ്ങളിൽ ഭൂരിഭാഗവും അവരുടെ അന്താരാഷ്ട്ര ലക്ഷ്യങ്ങൾ കൈവരിക്കുന്നതിൽ പരാജയപ്പെട്ടുവെന്ന് കണ്ടെത്തി.
നഷ്ട നിരക്ക് Demonstrator against biodiversity loss, at Extinction Rebellion (2018).
“ നിങ്ങൾക്കറിയാമോ, ഞങ്ങൾ ആദ്യമായി WWF സ്ഥാപിച്ചപ്പോൾ, വംശനാശഭീഷണി നേരിടുന്ന ജീവികളെ വംശനാശത്തിൽ നിന്ന് രക്ഷിക്കുക എന്നതായിരുന്നു ഞങ്ങളുടെ ലക്ഷ്യം. എന്നാൽ ഞങ്ങൾ പൂർണ്ണമായും പരാജയപ്പെട്ടു; ഒരെണ്ണം പോലും സംരക്ഷിക്കാൻ ഞങ്ങൾക്ക് കഴിഞ്ഞിട്ടില്ല. ആ പണമെല്ലാം കോണ്ടംസിൽ ഇട്ടിരുന്നെങ്കിൽ നമുക്ക് എന്തെങ്കിലും ഗുണം ചെയ്യാമായിരുന്നു. ”
— Sir Peter Scott , Founder of the World Wide Fund for Nature , Cosmos Magazine , 2010 അവലംബം കൂടുതൽ വായനയ്ക്ക് പുറംകണ്ണികൾ Global Biodiversity Outlook Convention on Biological Diversity Biodiversity: Why the nature crisis matters, in five graphics .
BBC, September 30, 2020 Scientists describe 'hidden biodiversity crisis' as variation within species is lost .
Phys.org , March 1, 2021.
Biodiversity loss risks 'ecological meltdown' - scientists .
BBC, October 10, 2021 The Biodiversity Crisis Needs Its Net Zero Moment .
Wired , December 17, 2021.
ജൈവഹൈഡ്രജൻ മൈക്രോബിയൽ ഹൈഡ്രജൻ ഉത്പാദനം.
ജൈവശാസ്ത്രപരമായി ഉൽപാദിപ്പിക്കപ്പെടുന്ന ഹൈഡ്രജൻ ആണ്.
ജൈവഹൈഡ്രജൻ .
ഹൈഡ്രജൻ ഉത്പാദനത്തിനുള്ള ഒരു ജിവപ്രക്രിയയാണിത്.
ഹൈഡ്രജൻ ഒരു ശുദ്ധമായ ഇന്ധനമാണ് എന്നതുകൊണ്ട് സമൂഹത്തിനു ഈ സാങ്കേതികവിദ്യയിൽ താൽപര്യം കൂടുതലാണ്.
കൂടാതെ ജൈവ മാലിന്യങ്ങൾ ഉൾപ്പെടെ ചിലതരം ജൈവനിക്ഷേപങ്ങളിൽ നിന്ന് ഈ പ്രക്രിയവഴി എളുപ്പത്തിലും ചിലവു കുറച്ചും ഹൈഡ്രജൻ ഉൽപാദിപ്പിക്കാൻ കഴിയും.